[-----------] και συμπομπευειν και αγειν βουν οπως φανερα ηι διοτι ταν τε συγγενειαν και φιλιαν θελει επι πλειον προαγειν εδοξε τα[ι] πολει αποκριθημεν τοις πρεσβευταις διοτι α πολις των ερμιονεων ανανεουται τε ταν συγγενειαν και φιλιαν ταν υπαρχουσαν ται πολει ποτταν πολιν των ασιναιων και επι πλειον προαξ[ει] και διοτι αποδεχε[ται] α πολις φιλοφρονως ταν τε θυσιαν αν μελλει αγειν α πολις των ασιναιων ται δαματρι ται χθονιαι. καταστασαι δε και θεαροδοκον οστις υποδεξετ[αι του]ς [πα]ραγινομενους συνθυτας επι ταν θυσιαν των χθονειων [επαινεσα]ι δε και τους πρεσβευτας επι τε ται ενδαμιαι και ται αναστροφα[ι αι π]εποηνται αξιως εκατε[ραν ταν] πολιων. δομεν δε και ξενια τοις πρεσβευταις απελλ[αν τον] ταμιαν τα μεγιστα εκ των νομων. τους δε νομογραφους [τους νυν κα]τασταθεντας κατα[χ]ωρισαι τουτο το δογμα εις τους [νομους]. [τους δε] δαμιουργους τους επι λαιδα εγδομεν σταλαν και αναγρα[ψαι το] δογμα και αναθεμεν εις το ιερον τας δαματρος τας χθονιας οπως υπομναμα ηι εκατεραις ταις πολεσιν εις απαντα τον χρονον. καλεσαι δε και τους αρχοντας επι ταν κοιναν εστιαν τους πρεσβευτας οσας κα αμερας επιδαμωντι. το δε αναλωμα δοτω εις ταυτα απελλας ο ταμιας. θεαροδοκος αγοραισος πραξια.
Hermionis — Hermione — late 3rd/2nd c. BC
 late 3rd/2nd c. BC